1 Desember 1935
The Bronx, New York Stad, VSA
Draaiboekskrywer, regisseur en akteur
Woody Allen (gebore Allen Stewart Konigsberg op 1 Desember 1935) is 'n Amerikaanse draaiboekskrywer, regisseur en akteur. Allen het vier Oscars, nege Bafta- en twee Golden Globe-pryse oor sy meer as 50 jaar lange loopbaan ontvang. Hy word as een van die mees gerespekteerde rolprentregisseurs van die moderne era beskou.
Allen skryf sy eie draaiboeke en hanteer self die regie van sy films, en speel ook in die meeste daarvan. Die meeste van sy prente is tragikomedies met 'n droë, dog humoristiese trant, dikwels oor inwoners van New York met verhoudingsprobleme. Hy speel baie keer die rol van 'n verwarde, angstige karakter met gebrekkige selfvertroue.
Van sy bekendste prente is Everything You Always Wanted to Know About Sex (1972), Annie Hall (1977) en Match Point (2005). Hy ontvang Oscars vir die regie en draaiboeke van Annie Hall (1978), Hannah and Her Sisters (1987) en Midnight in Paris (2012)
Allen in Take the Money and Run, 1969.
Allen Stewart Konigsberg is op 1 Desember 1935 in The Bronx gebore, maar word in Brooklyn in New York Stad groot. Sy ouers was Nettie ('n boekhouer) en Martin Konigsberg ('n graveur en kelner). Sy familie was Asjkenasiese Jode. Op 17 verander hy sy naam na Heywood Allen.
Allen begin op 19-jarige ouderdom draaiboeke vir TV-programme (soos The Ed Sullivan Show en The Tonight Show) te skryf. In 1961 begin hy om as 'n komediant op te tree. Sy eerste film, What's New Pussycat?, is in 1965 vrygestel. In 1966 skryf hy sy eerste toneelstuk, Don't Drink the Water, wat op Broadway opgevoer is. Sy fliek, Hannah and Her Sisters, het in 1986 $18 miljoen by die loket verdien.
Beeld van Allen in Oviedo, Spanje.
Allen speel in 'n jazz-orkes in Frankryk.
2004 – Melinda and Melinda
1992 – Shadows and Fog
1972 – Everything You Always Wanted to Know About Sex* (*But Were Afraid to Ask)
Slegs as akteur
2013 – Fading Gigolo
1991 – Scenes from a Mall
1965 – What's New Pussycat?
↑ 1,0 1,1 "Woody Allen Biography (1935–)". Filmreference.com. Besoek op 7 Januarie 2014.
↑ Beste regisseur en beste oorspronklike draaiboek, 50ste Oscar-toekenningsaand
↑ Beste oorspronklike draaiboek, 59ste Oscar-toekenningsaand
↑ Beste oorspronklike draaiboek, 84ste Oscar-toekenningsaand
Woody Allen in die Internet-rolprentdatabasis
Wikimedia Commons het meer media in die kategorie Woody Allen.
Ontsluit van "https://af.wikipedia.org/w/index.php?title=Woody_Allen&oldid=1990986"
Die bladsy is laas op 15 Mei 2019 om 10:22 bygewerk.